गुरुवार को पुष्प निकतेन स्कूल के बच्चों ने नगर में शांतियात्रा निकालकर दिल्ली में गैंगरेप की छात्रा के लिए स्वास्थ्य व आरोपियों के खिलाफ सरकार से कड़ी कार्रवाई की मांग की। यात्रा नगर के मुख्य मार्गों से होती हुई सुभाष चौक पर पहुंचकर संपन्न हुई। उधर, कालागढ़ में नई कालोनी मार्केट से मुख्य सड़क होेते हुए सुरेश देवांतक, दिलावर सिंह रावत, मेहर सिंह रवि, अशोक चौहान, देवेंद्र कुमार, देवेंद्र सिंह चौहान, रामकिशन, पवन राठौर, केवी दूबे, किसन लाल, रश्मि, साईमा, सोनिया, कुसुम, जमना, ममता आदि के नेतृत्व में बड़ी संख्या में कर्मी और छात्र छात्रा कालागढ़ थाने पहुंचे। वहां एसओ मानसिंह चौहान को राष्ट्रपति और प्रधानमंत्री के नाम संबोधित ज्ञापन सौंपा जिसमें गैंगरेप के आरोपियों को फांसी की सजा, पीड़ित छात्र को पूर्ण सम्मान, इंडिया गेट पर प्रदर्शनकारियों पर लाठी चार्ज करने वालों को सजा व महिलाओं की सुरक्षा को कानून बनाने की मांग की गई।